Lav et referat af nedenstående tekst:

Tekst:
Hos Feriepartner Kattegat i Øster Hurup har en grænseåbning længe stået højt på ønskelisten. Alligevel er begejstringen ikke stor over de nye lempelser af rejserestriktionerne. - Det er en stor skuffelse, at vi ikke har fået en hel klar udmelding om, at turisterne kan komme ind i landet, siger Laila Zaar, der er salgschef i Feriepartner Kattegat. Fra 1. maj kan færdigvaccinerede EU-borgere rejse ind i Danmark uden krav om test og isolation, men det gælder kun, hvis deres hjemland har kontrol over smitte og coronamutationer. - Der er ingen der tør booke, hvis det er at smitten ikke er under kontrol, fordi man ikke kan se om man er berettiget til at få pengene retur, hvis man er forhindret i at rejse, på grund af smittestigning i et land, siger Laila Zaar. Det er ikke kun turister, der kan krydse grænsen til maj. Færdigvaccinerede danskere kan også rejse til udvalgte EU-lande, og fra den 26. juni kan danskere holde sommerferie i Europa med et EU-coronapas. Et skridt i den rigtige retning Hos Nilles Busrejser i Dybvad er planlægningen af de første ture allerede gået i gang. - Det her giver en tro og forhåbning om, at vi kan få sendt gæster til udlandet snart, siger Miriam Bisgaard Christiansen, der er direktør for Nilles Rejser. Rejseselskabet er glade for, at der er enighed på Christiansborg om en lempelse af rejserestriktionerne. - Et skridt i den rigtige retning. Nu har vi en konkret dato vi kan planlægge ud fra, og det samme har vores gæster, siger Miriam Bisgaard Christiansen. Normalt står tyskere for 40 procent af sommerhusudlejningerne her ved den nordjyske østkyst, men de seneste måneder har sommerhusene kun været udlejet af danskere. I Øster Hurup håber Feriepartner Kattegat, at grænsen til Tyskland bliver åbnet endnu mere, end politikerne i dag lægger op til. - Danskerne er også rare at have, men de kan ikke fylde alle hullerne, som tyskerne kan fylder, og derfor mangler vi i den grad de tyske turister, siger Laila Zaar, salgschef i Feriepartner Kattegat.

Referat:
Stor skuffelse hos det nordjyske turisterhverv, efter udmeldingen om den gradvise genåbning af de danske grænser. For selv om det nu er meldt ud, at færdigvaccinerede turister fra udvalgte EU-lande kan rejse til Danmark uden krav om test og isolation fra 1. maj - så er der brug for endnu klarere reningslinjer, mener man i branchen.